
privind aprobarea Planului Urbanistic de Detaliu “Locuinta colectiva”, 
str. Renasterii nr. 27,  Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timisoara si strategia de dezvoltare si renovare urbana promovata de catre Consiliul Local al Municipiului Timişoara;


Având în vedere solicitarea înregistrată cu nr. U22008-001301/27.02.2008, privind aprobarea Planului Urbanistic de Detaliu “Locuinta colectiva”, str. Renasterii nr. 27, Timişoara.

Având în vedere prevederile Certificatului de Urbanism nr. 6084/21.09.2007;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Locuinta colectiva”, str. Renasterii nr. 27, Timişoara.
 
Documentaţia Plan Urbanistic de Detaliu “Locuinta colectiva”, str. Renasterii nr. 27, Timişoara a fost elaborată de B.I.A Carmen Iuliana Falnita, proiect nr. 01.2007, la cererea beneficiarului SC MARK DEVELOPMENT SRL.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Consiliului Judeţean Timiş.

Terenul studiat în cadrul Planului Urbanistic de Detaliu “Locuinta colectiva”, str. Renasterii nr. 27, Timişoara, este situat în intravilanul municipiului Timişoara, in zona de est, intr-un cvartal de locuinte delimitat de str. Renasterii în partea de est, strada Lorena la nord, strada Telegrafului la sud, respectiv str. Samuil Micu la vest.
Conform PUG aprobat prin HCL 157/2002, prelungit cu HCL 139/2007, terenul studiat este cuprins in UTR 29, cu destinatia de zona de locuinte si functiuni complementare, in regim de P+2E.
Prin prezentul PUD “Locuinta colectiva”, str. Renasterii nr. 27, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Terenul studiat, in suprafata totala de 845 mp este proprietatea beneficiarilor Cimpean Dorin si sotia Cimpean Ramona Barbara administratori ai firmei SC MARK DEVELOPMENT SRL, si este înscris în C.F. nr. 3709, nr. cadastral 4910, gradina in suprafata de 385 mp si nr. cadastral 4911, casa si curte, in suprafata de 460 mp.

Terenul studiat este ocupat in prezent de constructii, propuse spre demolare in baza unei Autorizatii de Desfiintare.
Prin documentaţie se propune realizarea pe teren a unui imobil pentru locuinte colective ce va cuprinde un număr de 19 apartamente, in regim de inaltime P+3E+Er avand in vedere regimul de inaltime divers al zonei studiate. 

Accesul auto şi pietonal pe parcelă se va realiza din str. Lorena, conform Avizului Comisiei de Circulatie nr. TH2008 - 000453/31.01.2008.
Se va realiza amenajarea unei zone de spatii verzi conform legislaţiei in vigoare.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL nr. 139/2007. 

Imobilul va fi obligatoriu dotat cu lift, conform reglementărilor în vigoare (1 ascensor la cladirile de peste P+3E, conform "Normativului privind proiectarea cladirilor de locuinte", aprobat cu ordinul nr. 71/N din 27 martie 1997). 

Indicii propuşi prin documentaţie sunt:

POT max = 45 %

CUT max = 2,5
Regim de inaltime max. P+3E+Er
Spatii verzi – 20%
La documentatie sunt prezentate Declaratiile Notariale privind acordurile date de cei doi vecini de parcele cu care se invecineaza viitoarea constructie si anume: Declaratia Notariala nr. 1846 din 22.08.2007 data de Ghizdareanu Paulina – strada Renasterii nr. 25 si Declaratia Notariala nr. 1845 din 22.08.2007 data de Dutu Ladislau Ioan – strada Lorena nr. 48. Deasemenea documentatia a fost prezentata pe pagina de internet a Primariei in vederea consultarii si informarii populatiei, nefiind solicitata in scris dezbatere publica.
La realizarea investiţiei se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.).
Planul Urbanistic de Detaliu “Locuinta colectiva”, str. Renasterii nr. 27, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

